Държавен вестник, бр. 6, 2017 г., стр. 23

БРОЙ  6	
Д Ъ Р Ж А В Е Н  В Е С Т Н И К 	
СТР.  23  
честота, определена по данни на застрахо­
вателя, и средната честота, определена по 
пазарни данни;
3. коефициент, отчитащ дюрацията или 
среднопретегленото време за изплащане на 
претенциите, определен като отношение меж­
ду дюрацията на застрахователя и пазарната 
дюрация; дюрацията се изчислява на база 
стойността на изплатените претенции за пе­
риод не по-къс от 10 години, групирани по 
година на събитие и година на предявяване 
на претенциите.
(16) Във връзка с изчислението на доста­
тъчността на резерва по ал. 12 коефициентите 
по ал. 15, т. 1 и 2 се определят по отделни 
години на събитие, като стойността им за 
всяка една година на събитие не може да бъде 
по-ниска от 0,9 и по-висока от 1,1. Крайната 
стойност на коефициентите се определя, като 
стойността за всяка една година на събитие 
се претегли с относителния дял на общия 
за пазара очакван размер на непредявените 
претенции за съответната година на събитие.
(17) Във връзка с изчислението на доста­
тъчността на резерва по ал. 12 дюрацията по 
ал. 15, т. 3 се определя като отношение между 
сумата от изплатените претенции, претеглени 
с броя на годините на закъснение на изпла­
щането им, и общия размер на изплатените 
претенции за последните 10 години. Сумата 
от изплатените претенции, претеглени с броя 
на годините на закъснение на изплащането 
им, се определя като сума от: 
1. изплатените претенции през годината 
на настъпване на събитието; 
2. двойния размер на изплатените претен­
ции една година след годината на настъпване 
на събитието; 
3. тройния размер на изплатените претен­
ции две години след годината на настъпване 
на събитието; 
4. четворния размер на изплатените претен­
ции три години след годината на настъпване 
на събитието; 
5. петорния размер на изплатените претен­
ции четири години след годината на настъп­
ване на събитието; 
6. шест пъти размера на изплатените пре­
тенции пет години след годината на настъпване 
на събитието; 
7. седем пъти размера на изплатените 
претенции шест години след годината на 
настъпване на събитието; 
8. осем пъти размера на изплатените 
претенции седем години след годината на 
настъпване на събитието; 
9. девет пъти размера на изплатените 
претенции осем години след годината на 
настъпване на събитието, и 
10. десет пъти размера на изплатените 
претенции девет години след годината на 
настъпване на събитието.
(18) Във връзка с изчислението на достатъч­
ността на резерва по ал. 12 коефициентите се 
определят отделно за претенции във връзка с 
имуществени и неимуществени вреди.
(19) Във връзка с изчислението на достатъч­
ността на резерва по ал. 12 крайната стойност 
на всеки един от коефициентите не може да 
бъде по-ниска от 0,9 и по-висока от 1,1, а ку­
мулативното влияние на всички използвани 
коефициенти или тяхното произведение не 
може да бъде по-малко от 0,8. Стойността на 
коефициентите по ал. 15, т. 1, 2 и 3 се определя 
от зам.-председателя по данни, представени 
от застрахователите в комисията. 
(20) За образуване на резерва текущо през 
годината се прилага одобреният към края на 
предходната година метод, освен в случаите, 
когато този метод дава големи отклонения 
в стойността на резерва. В тези случаи след 
одобрение на зам.-председателя застрахова­
телят може да промени метода или да не 
преизчислява размера на резерва към края на 
съответното тримесечие. Образуваният към 
края на всяко тримесечие размер на резерва 
не може да бъде по-нисък от размера към края 
на предходната година освен при значително 
намаляване на пазарния дял на застрахователя 
в броя на застрахованите МПС.
(21) Комисията за финансов надзор публи­
кува на интернет страницата си агрегираните 
пазарни данни за броя и стойността на пре­
дявените и изплатени претенции към края на 
съответното тримесечие.
Резерв за разходите за уреждане на претенциите
Чл. 93. Размерът на резерва за разходите 
за уреждане на претенциите се определя 
за всеки вид застраховка, като се включат 
всички разходи, които могат да бъдат пред­
видени и които са свързани с изплащане на 
обезщетенията, сумите и другите плащания по 
застрахователни договори, по следния начин:
1. разходи, които могат да бъдат отнесени 
към всяка претенция, се включват по тяхната 
прогнозна стойност за всяка претенция;
2. разходи, които не могат да бъдат отнесе­
ни към конкретна претенция, се разпределят 
по видове застраховки на базата на премиен 
приход, брой или стойност на претенциите.
Образуване на запасния фонд
Чл. 94. (1) Запасният фонд се образува 
по видове застраховки чрез прилагането на 
статистически методи в размер, който осигу­
рява изравняване на бъдещите колебания в 
нетната квота на щетите по съответния вид 
застраховка.
(2) Прилаганият метод и мотивите за него­
вото избиране се оповестяват в пояснителните 
бележки към финансовия отчет.